Di tazwara n leqdic-nteɣ i yellan d amyeḍres deg tmedyazt n Maɛtub Lwennas nemmeslay-d ɣef tmedyazt s umata d wayen icudden ɣur-s seg-s nebder-d annawen-ines, nefka tabadut i umedyaz, d tezlit. Syin akin newwi-d awal ɣef cwit si tudert n Maɛtub Lwennas d tarrayt-ines di ccna s webdar n tesfifin i d-yessufeɣ seg imi yebda almi i yekfa, s yedlisen i yettwarun fell-as imi yettunaḥsab d azamul n tmetti d tebɣest. Deg ixef-agi nufa-d ameccwaris ɣezzif yerna yuɣ amdiq di tmetti. Newwi-d awal s umata ɣef tmiḍrant tamaynut deg uzɣan aseklan: Amyeḍres. Nefka-d kra n tbadutin i d-yellan ilmend n kra n yinagmayen am « Genette », « Barthes », « Salhi » syin akin nemmesla-y-d ɣef uẓar n umyeḍres d taggayin-is ar taggara nebder-d assaɣen-ines.